27 November 2020 05:03
Maak geskiedenis verpligte vak, sê min. Nathi Mthethwa:
Geskiedenis het 'n besliste plek, solank dit nie soveel bagasie raak dat dit jou weerhou om die toekoms konstruktief en regverdig tegemoet te gaan nie. Maar leer gerus uit die foute van die verlede. – Eugene Basson
Ja, dis belangrik en behoort 'n verpligte vak te wees. Ongelukkig is sy begrip van geskiedenis gebrekkig – hy verwar dit met propaganda. – Albert van Jaarsveld
Geskiedenis is slegs relevant vir diegene wat die "oorlog" gewen het. Die "verloorders" se geskiedenis is nie belangrik nie. En dit is waarmee ons hier te make het – eensydigheid. – Victor Joyce
Moenie die ANC- en Zuma-korrupsiejare uit ons geskiedenis weglaat nie. Dit is iets waarop jou kinders baie trots kan wees. – Japie Diedericks
Leer die kinders dan ook dat Jan van Riebeeck net 10 jaar in die Kaap was en nie vir alles blameer kan word nie. – Elize de Villiers